Nariadenie Komisie (EHS) č. 822/76
zo 7. apríla 1976
o podmienkach a postupe pri povolení chovateľských skupín priadky morušovej
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady č. 707/76/EHS z 25. marca 1976 o podmienkach a postupe pri povolení chovateľských skupín priadky morušovej [1] a najmä na jej článok 3,
keďže článok 2 nariadenia č. 707/76/EHS zabezpečuje povolenie chovateľských skupín, ktoré preukazujú dostatočnú hospodársku činnosť; keďže táto podmienka by mala byť definovaná s väčšou podrobnosťou a stanovená odchýlka pre možné výnimky v regiónoch s nižšou produkciou;
keďže predpisy o postupe pri udelení a odobratia povolenia by mali byť doplnené o konkretizujúcu informácie, ktoré sú potrebné poskytnúť pri podaní žiadosti;
keďže pre informáciu členským štátom a zúčastnených strán, mal by byť publikovaný na začiatku každého roka zoznam skupín chovateľov, ktorí dostali povolenie počas predchádzajúceho roku, alebo, ktorým bolo povolenie odobraté;
keďže opatrenia ustanovené v tomto nariadení sú v súlade so stanoviskom Riadiaceho výboru pre ľan a konope,
PRIJALA TOTO NARIADENIE:
Článok l
1. Aby sa získalo povolenie, skupina musí obsahovať najmenej 500 chovateľov, ktorý používajú alebo sa zaručia používať najmenej 2500 krabíc s vajíčkami počas obchodujúceho roka, v ktorom je zabezpečené povolenie.
2. Avšak, v súlade s postupom uvedenom v článku 12 nariadenia Rady č. 1308/70/EHS z 29. júna 1970 o spoločnej organizácii trhu s ľanom a konope [2], naposledy zmeneným a doplneným nariadením č. 814/76/EHS [3], je každý členský štát oprávnený, na základe vlastnej žiadosti, povoľovať v oblastiach s nižšou produkciou skupinu chovateľov, ktorá nespĺňa podmienky definované v ods. 1.
Článok 2
Tieto dokumenty a údaje sa prikladajú ku každej žiadosti o povolenie:
a) stanovy,
b) údaje o osobách oprávnených, aby jednali v mene a na účet skupiny,
c) údaje o činnostiach, ktoré odôvodňujú žiadosť o povolenie,
d) dôkaz, že sa predpisy podľa článku dodržiavajú,
e) pravidlá prijaté podľa článku 1 písmena b) druhej zarážky nariadenia č. 707/76/EHS, a najmä pravidlá o sušení zámotkov.
Článok 3
1. Členské štáty rozhodnú o žiadosti do dvoch mesiacov od jej podania.
2. Povolenie skupiny bude odobraté ak nie sú splnené podmienky uložené pre povolenie alebo ak takéto povolenie je založené na nesprávnych údajoch. Povolenie bude odobraté so spätnou účinnosťou ak by bolo získané alebo užívané podvodným spôsobom.
3. Členské štáty budú vykonávať pravidelné kontroly, aby zistili, že povolené skupiny chovateľov dodržujú podmienky na povolenie.
Článok 4
1. Ak členský štát vydá, zamietne alebo odoberie skupine chovateľov povolenie, bude informovať Komisiu o tom do dvoch mesiacov po informovaní svojho rozhodnutia žiadateľovi, a uvedie dôvody zamietnutia alebo odobratia povolenia.
2. Na začiatku každého roku Komisia zverejní v Úradnom vestníku Európskych spoločenstiev zoznam povolených skupín chovateľov a združenie skupín, ktoré dostali povolenie v predchádzajúcom roku, alebo, ktorým bolo povolenie odobraté.
Článok 5
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. apríla 1976